Namanganda litsey o‘quvchisining uchinchi kitobi taqdimoti o‘tkazildi

Namangandagi “Kitob olami” markazida “Do‘stlik” akademik litseyi o‘quvchisi Shahribonu Yoziyevaning “Asrlarga teng yillar” kitobi taqdimoti bo‘lib o‘tdi. Bu haqda “Namnews.uz” xabar bermoqda.

To‘plam turli mavzularni qamrab olgan ilmiy-ommabop maqolalardan iborat. Ulardan ayrimlari xorijda, jumladan, AQSh, Avstriya, Rossiya va Ukrainadagi nashrlarda ham chop etilgan. O‘quvchi yaqinda Rossiyada bo‘lib o‘tgan “Medalingrad” tanlovida “Badiiy ijod” nominatsiyasida 1-o‘rinni egalladi.
Shahribonuning bundan tashqari yana ikkita – “Ehtirom” va “Seni sog‘inaman” she’riy to‘plamlari dunyo yuzini ko‘rgan. Ayni kunlarda uning ilmiy maqolalar to‘plami ingliz tilida nashr etilish arafasida.